# 015 URED PREDSJEDNIKA REPUBLIKE HRVATSKE

Člankom 106. Ustava Republike Hrvatske određuje se:

(1) Predsjedniku Republike u obavljanju njegovih dužnosti pomažu savjetodavna tijela. Članove tih tijela imenuje i razrješuje Predsjednik Republike. Nisu dopuštena imenovanja koja su u suprotnosti s načelom diobe vlasti.

(2) Savjetodavni, stručni i drugi poslovi obavljaju se u Uredu Predsjednika Republike. Ustrojstvo i djelokrug Ureda uređuje Predsjednik Republike svojom odlukom. Ured Predsjednika Republike i stručne službe Vlade Republike Hrvatske surađuju u obavljanju poslova od zajedničkog interesa. Sredstva za rad Ureda Predsjednika Republike osiguravaju se u okviru državnog proračuna Republike Hrvatske.

Djelokrug Ureda obavlja se kroz sedam kabineta na čelu sa savjetnicima Predsjednika Republike koji pružaju političku podršku radu Predsjednika te Protokol, Služba za odnose s javnošću i Tajništvo Ureda u okviru kojeg se obavljaju pravni i kadrovski poslovi, financijsko-planski poslovi, informatički poslovi, poslovi upravljanja imovinom i tehnički poslovi te poslovi nabave roba i usluga za potrebe Ureda.

U sljedećem trogodišnjem razdoblju Ured će pružati logističku i operativnu podršku Predsjedniku Republike Hrvatske u obavljanju dužnosti predstavljanja i zastupanja Republike Hrvatske u zemlji i inozemstvu organizacijom službenih i radnih posjeta Predsjednika s najvišim državnim dužnosnicima i predstavnicima zemalja Europske unije i svijeta.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| 01505 Ured Predsjednika Republike Hrvatske | 5.172.372 | 6.604.656 | 6.817.859 | 6.661.839 | 6.899.693 | 103,2 |
| Ukupno 015 | 5.172.372 | 6.604.656 | 6.817.859 | 6.661.839 | 6.899.693 | 103,2 |

## 01505 Ured Predsjednika Republike Hrvatske

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| 01505 | 5.172.372 | 6.604.656 | 6.817.859 | 6.661.839 | 6.899.693 | 103,2 |

### 2104 DJELOVANJE PREDSJEDNIKA REPUBLIKE HRVATSKE

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| 2104 | 5.172.372 | 6.604.656 | 6.817.859 | 6.661.839 | 6.899.693 | 103,2 |

Cilj 1. Učinkovita koordinacija u pružanju potpore Predsjedniku Republike

Pokazatelji učinka

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Osigurana logistička potpora Predsjedniku  Republike u obavljanju Ustavom određenih zadaća i ovlasti | Logistička potpora je bitan element u osiguravanju svrhovitog i učinkovitog trošenja osiguranih proračunskih sredstava uz prethodne i naknadne kontrole | % | 100 | Ured | 100 | 100 | 100 |

#### A504000 ADMINISTRACIJA I UPRAVLJANJE

Zakonske i druge pravne osnove

Navođenje članaka odredaba zakona koji uređuju ovlasti Predsjednika Republike:

Ustav Republike Hrvatske – Članak 7., 17., 77., 78., 87., 89., 94., 98., 99., 100., 101., 102., 103., 104., 106., 109., 109.a, 109.b, 113., 116., 132., 133., 135. i 136.

Odluka o Uredu predsjednika Republike Hrvatske

Odluka o osnivanju Ureda predsjednika Republike Hrvatske

Zakon o vanjskim poslovima - Članak 10., 19., 22., 23, i 24.

Zakon o Oružanim snagama Republike Hrvatske - Članak 9., 25., 51., 90., 96., 100., 101.b, 113., 115., 116. i 191.

Zakon o obrani - Članak 7., 10., 11., 15., 23., 46., 46., 47., 48., 49., 50., 51., 52., 53., 54., 54.a, 55, 56.a, 9, 63. 65., 66., 68. i 76.

Zakon o sigurnosno-obavještajnom sustavu Republike Hrvatske - Članak 2., 4., 10. i 66.

Zakon o odlikovanjima i priznanjima Republike Hrvatske - Članak 2., 5., 26., 27., 32 i 36.

Zakon o pomilovanju - Članak 1.

Ustavni zakon o Ustavnom sudu Republike Hrvatske - Članak 8.

Zakon o izborima zastupnika u Hrvatski sabor - Članak 5.

Zakon o izborima zastupnika iz Republike Hrvatske u Europski parlament - Članak 7.

Zakon o sklapanju i izvršavanju međunarodnih ugovora - Članak 5., 8., 9., 12., 13., 14. i 25.

Zakon o Vladi Republike Hrvatske - Članak 4.

Zakon o sudovima - Članak 44. i 44.b

Zakon o pravima iz mirovinskog osiguranja djelatnih vojnih osoba, policijskih službenika i ovlaštenih službenih osoba - Članak 5.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A504000 | 3.847.812 | 6.394.901 | 6.678.764 | 6.494.074 | 6.733.987 | 104,4 |

U okviru aktivnosti A504000 Administracija i upravljanje planirana su sredstva za podmirenje osnovnih potreba za redovito funkcioniranje Ureda predsjednika Republike Hrvatske u obnašanju savjetodavnih, administrativnih, stručnih i drugih poslova pripreme i provođenja odluka i akata koje donosi predsjednik Republike Hrvatske, kao i tehničkih, pomoćnih i drugih stručnih poslova koji se odnose na opremanje i uređenje Ureda, izradu planova i projekcija godišnjih investicijskih projekata, obavljanje poslova tekućeg i investicijskog održavanja objekata i uredskih prostora kojima upravlja Ured.

U okviru aktivnosti A504000 Administracija i upravljanje planirana su sredstva na izvoru financiranja 11 Opći prihodi i primici te na izvoru financiranja 31 Vlastiti prihodi u ukupnom iznosu 6.678.764,00 eura za 2024. godinu, 6.494.074,00 eura za 2025. godinu te 6.733.987,00 eura za 2026. godinu.

U nastavku dajemo razradu planiranih sredstava po skupinama rashoda i izvorima financiranja.

Na izvoru financiranja 11 Opći prihodi i primici planirana su sredstva u iznosu 6.625.541,00 eura za 2024. godinu, 6.440.851,00 eura za 2025. godinu i 6.680.764,00 eura za 2026. godinu.

U nastavku dajemo razradu planiranih sredstava po skupinama rashoda kako slijedi:

31 Rashodi za zaposlene

Planirana su sredstva u iznosu 4.103.128,00 eura za 2024. godinu, 4.213.354,00 eura za 2025. godinu te 4.221.581,00 eura za 2026. godinu.

Sredstva su planirana za 14 dužnosnika, 118 službenika i namještenika od kojih je 1 državni službenik zbog potrebe posla premješten iz drugog tijela.

32 Materijalni rashodi

Planirana su sredstva u iznosu 2.236.706,00 eura za 2024. godinu, 2.100.967,00 eura za 2025. godinu te 2.345.923,00 eura za 2026. godinu.

Sredstva su planirana za službena putovanja, naknade za prijevoz na posao i s posla, stručne seminare, uredske potrepštine, energente i komunalije, telekomunikacijske usluge, materijal i usluge održavanja objekta, opreme i prijevoznih sredstava, sitni inventar, službenu, radnu i zaštitnu odjeću i obuću, usluge promidžbe, usluge najma, zdravstvene usluge, usluge prijevoda, naknade posebnih savjetnika Predsjednika, usluge održavanja aplikativnih rješenja Ureda, tiskarske usluge, usluge čišćenja, premije osiguranja, reprezentaciju, protokolarne poklone te izradu odlikovanja.

34 Financijski rashodi

Planirana su sredstva u iznosu 10.606,00 eura za 2024. godinu, 652,00 eura za 2025. godinu te 652,00 eura za 2026. godinu.

Izuzetak je 2024. godina u kojoj su dodatno planirana sredstva radi potencijalne isplate kamata vezano uz sudski spor koja protiv Ureda vodi bivši djelatnik. Redovna sredstva koja su planirana na ovoj skupini rashoda odnose se na bankarske usluge, negativne tečajne razlike te zatezne kamate.

37 Naknade građanima i kućanstvima na temelju osiguranja i druge naknade

Planirana su sredstva u iznosu 53.090,00 eura za svaku godinu planiranja.

Sredstva se odnose na jednokratne novčane pomoći osjetljivim skupinama građana te školarine djelatnicima Ureda.

38 Ostali rashodi

Planirana su sredstva u iznosu 16.500,00 eura za 2024. godinu, 3.982,00 eura za 2025. godinu te 3.982,00 eura za 2026. godinu.

Sredstva na ovoj skupini rashoda planirana su u 2024. godini u značajnijem iznosu zbog isplate naknade vezane uz sudski spor koji protiv Ureda vodi bivši djelatnik a iznos je planiran temeljem izračuna vještaka.

42 Rashodi za nabavu proizvedene dugotrajne imovine

Planirana su sredstva u iznosu 205.511,00 eura za 2024. godinu, 68.806,00 eura za 2025. godinu te 55.534,00 eura za 2025. godinu.

Sredstva su planirana za obnovu uredskog namještaja, komunikacijske i audio opreme, klima uređaja te foto opreme. Za 2024. godinu su dodatno planirana sredstva za ugradnju vatrodojavnog sustava prema postojećem projektu.

Na izvoru financiranja 31 Vlastiti prihodi planirana su sredstva u iznosu 53.223,00 eura za svaku godinu planiranja.

U nastavku dajemo razradu planiranih sredstava po skupinama rashoda kako slijedi:

32 Materijalni rashodi

Planirana su sredstva u iznosu 53.090,00 eura za svaku godinu planiranja. Sredstva su planirana za nabavu hrane, pića i potrošnog materijala za internu službu ugostiteljstva.

34 Financijski rashodi

Planirana su sredstva u iznosu 133,00 eura za svaku godinu planiranja. Sredstva su planirana za podmirenje zateznih kamata nepravovremenog podmirenja obveza prema dobavljačima prehrambenih proizvoda za internu službu ugostiteljstva.

#### A504027 INAUGURACIJA

Zakonske i druge pravne osnove

Ustav Republike Hrvatske

Odluka o Uredu predsjednika Republike Hrvatske

Odluka o osnivanju Ureda predsjednika Republike Hrvatske

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A504027 | 00 | 00 | 00 | 11.283 | 00 | 0,0 |

U okviru aktivnosti A504027 Inauguracija planirana su sredstva za 2025. godinu u iznosu 11.283,00 eura za potrebe svečane inauguracije Predsjednika Republike Hrvatske. Sredstva su planirana u okviru skupine 32 Materijalni rashodi, a ista se odnose na usluge najma opreme, usluge prijevoda, tiskarske usluge te reprezentaciju.

#### K504004 INFORMATIZACIJA

Zakonske i druge pravne osnove

Odluka o Uredu predsjednika Republike Hrvatske,

Odluka o osnivanju Ureda predsjednika Republike Hrvatske

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| K504004 | 166.665 | 209.755 | 139.095 | 156.482 | 165.706 | 66,3 |

U okviru kapitalnog projekta K504004 Informatizacija planirana su sredstva u iznosu 139.095,00 eura za 2024. godinu, 156.482,00 eura za 2025. godinu i 165.706,00 eura za 2026. godinu.

U nastavku dajemo razradu planiranih sredstava po skupinama rashoda kako slijedi:

41 Rashodi za nabavu neproizvedene dugotrajne imovine

Planirana su sredstva u iznosu 82.952,00 eura za svaku godinu planiranja. Sredstva su planirana za licence.

42 Rashodi za nabavu proizvedene dugotrajne imovine

Planirana su sredstva u iznosu 56.143,00 eura za 2024. godinu, 73.530,00 eura za 2025. godinu te 82.754,00 eura za 2026. godinu.

Sredstva su planirana za nabavu nove i zamjenu postojeće računalne opreme te za nadogradnje postojećih softwareskih rješenja.